สวัสดีค่ะ พอดีคลอดลูกเมื่อวันที่24ตุลาคม61 ฝั่งยาคุมให้วันที่27ตุลาคม61 หลังจากฝั่งได้ประมาณ2เดือน ประจำเดือนเริ่มมาประมาณวันที่23ธันวาคม61 จนวันนี้6มกราคม62 ประจำเดือนยังคงมาต่อเนื่อง ไม่มีท่าทีว่าจะหยุด แต่เวลากลางคืนมันจะมาบ้างไม่มาบ้าง ส่วนมากกลางคืนจะไม่มามากกว่า บางครั้งหลังจากมีเพศสัมพันธ์มันจะมีเลือดออกมาด้วย ในปริมาณเต็มแผ่นอนามัยพอควร ควรไปพบแพทย์ตรวจดูไหมคะ หรือเป็นปกติของการฝั่งยาคุมกำเนิด
สวัสดีค่ะ การฝังยาฝังคุมกำเนิดนั้น ผลข้างเคียงที่พบได้บ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้อีกประมาณ 1 ใน 5 ราย จะไม่มีประจำเดือนมา และอีกประมาณ 1 ใน 5 ราย จะมีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้น หรืออกน้อยลงเมือ่เวลาผ่านไปดังนั้น การที่มีเลือดออกติดต่อกันหลายวัน หลังจากฝังยาคุมมา 2-3 เดือน จึงถือเป็นผลข้างเคียงของยาฝังที่สามารถพบได้ แนะนำให้สังเกตอาการไปก่อน หากเลือดที่ออกแนวโน้มที่จะลดลง และมาห่างขึ้น ก็อาจไม่ต้องทำอะไร เพราะโดยส่วนใหญ่จะมาค่อยๆ หายไปเองได้ แต่หากเลือดที่ออกยังมีปริมาณมากทุกวัน ไม่มีแนวโน้มลดลง ไม่ได้มีแนวโน้มที่จะมาห่างขึ้น แนะนำควรไปพบสูติ-นรีแพทย์ เพื่อพิจารณารับยาฮอร์โมนเสริม ซึ่งแพทย์มักจะจ่ายยาเม็ดคุมกำเนิดชนิดฮอร์โมนรวมให้ทานควบคู่ไปด้วยประมาณ 1-2 เดือน แล้วประเมินอาการอีกครั้ง หรืออาจให้ทานยาหยุดการไหลของเลือดก็ได้ เช่น tranexamic acid (กรดทรานเอกซามิก) เป็นต้น